De fleste funnene er gjort i den øvre rhindalen mellom Darmstadt, Mainz og Heidelberg i Tyskland, men arten er også kjent fra Hellas, Italia, Romania og Nederland. Dateringen antyder at de fleste funnene er fra isotoptrinn 9 eller 11 i midtre pleistocen, men noen kan være fra eem (isotoptrinn 5e) i yngre pleistocen. I 2019 ble det publisert et funn fra atlanterhavskysten i Médoc i sørvestlige Frankrike, datert til holstein (isotoptrinn 11).